# איליה ריפס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איליה (אליהו) ריפס - מתמטיקאי ישראלי יליד לטביה, הידוע בזכות מחקריו בתחום האלגברה והצופן התנ"כי.

איליה ריפס גדל בריגה בירת לטביה הקומוניסטית. פעמיים קפץ כיתה, והיה לתלמיד התיכון הראשון מלטביה שהשתתף באולימפיאדה המתמטית הבינלאומית. בגיל חמש עשרה סיים את לימודי התיכון והחל ללמוד באוניברסיטת לטביה בפקולטה למתמטיקה והצטיין בלימודיו.

בשנת 1968, שפך על עצמו בנזין והבעיר את עצמו במחאה נגד הפלישה הסובייטית לצ'כוסלובקיה, ועל-כך הועבר לאשפוז כפוי, בהתאם לחוות דעת פסיכיאטרית שקבעה שהוא סובל מסכיזופרניה זוחלת – מחלה ללא סימנים, המאפשרת אשפוזו לכל ימיו.

במהלך אשפוזו החליט ריפס לעבוד על השערה מתמטית מפורסמת הקשורה לממד של תת קבוצה שהמתמטיקאים בעולם המערבי חשבו שהיא נפתרה, לאחר שפורסמה לה הוכחה בכתב עת מוביל.

תוך שימוש בנייר טואלט ובעיפרון שהובאו לו על ידי אחד משומריו הצליח ריפס להפריך את ההשערה, והדהים את העולם האקדמי. כתוצאה מכך החל לחץ בינלאומי על השלטונות לשחררו, והוא שוחרר לאחר שנתיים וקיבל אישור להגר לישראל.

אחרי שסיים את לימודי הדוקטורט, ריפס הצטרף לסגל המכון למתמטיקה של האוניברסיטה העברית, והתפרסם בזכות מחקרו בתחום תורת החבורות הקומבינטורית. כיום הוא עדיין מרצה בפקולטה למתמטיקה ומדעי הטבע של האוניברסיטה.

בשנת 1979 זכה ריפס בפרס ארדש של האגודה הישראלית למתמטיקה, ובשנת 1994 נשא דברים בקונגרס הבינלאומי למתימטיקאים.

בשנת 1994 ריפס, דורון ויצטום ויואב רוזנברג פירסמו מאמר בכתב-העת Statistical Science, ובו נטען כי הם גילו מסרים מוצפנים בטקסט העברי של ספר בראשית. התגלית תוארה על ידי העיתונאי מייקל דרוזנין בספרו הפופולרי הצופן התנ"כי משנת 1997. מאז אותו פירסום, הצופן התנכ"י הפך לנושא שנוי במחלוקת.

## [עריכה] קישורים חיצוניים

- לוגיקה פורצת מחסומים, באתר "שופר"

- דף הבית של פרופ' ריפס, באתר האוניברסיטה העברית

- תמליל ראיון עם פרופ' ריפס ומייקל דרוזנין-הצופן התנכ"י, באתר BBC

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%99%D7%94_%D7%A8%D7%99%D7%A4%D7%A1.html

קטגוריות: מתמטיקאים | מתמטיקאים ישראלים | סגל האוניברסיטה העברית בירושלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- 한국어